
NOTĂ DE PREZENTARE

Necesitatea asigurării deopotrivă a educaţiei de bază pentru toţi cetăţenii şi a iniţierii în trasee de formare specializate, a determinat noua structură a învăţământului obligatoriu şi drept consecinţă, a învăţământului post-obligatoriu. 

Studiul chimiei în ciclul superior al liceului urmăreşte să contribuie la formarea capacităţii de a reflecta asupra lumii, de a formula şi de a rezolva probleme pe baza relaţionării achiziţiilor din acest domeniu cu celelalte domenii ale cunoaşterii. Dezvoltarea competenţelor esenţiale pentru reuşita personală şi socio-profesională: comunicare, gândire critică, prelucrarea şi utilizarea contextuală a unor informaţii complexe, formarea disponibilităţii de a-şi asuma responsabilităţi şi roluri diverse, în scopul orientării adecvate în carieră într-o societate dinamică, precum şi asigurarea condiţiilor favorabile manifestării morale autonome şi responsabile din punct de vedere civic, reprezintă alte dominante vizate de învăţământul postobligatoriu şi drept urmare şi de chimie. 

Planurile-cadru pentru ciclul superior al liceului, aprobate prin Ordinul ministrului educaţiei şi cercetării nr. 5718/ 22.12.2005, sunt structurate pe trei componente: trunchi comun (TC), curriculum diferenţiat (CD) şi curriculum la decizia şcolii (CDŞ). 
La acest nivel de şcolaritate: 

Trunchiul comun (TC) – ofertă educaţională comună pe profil de formare, stabilită la nivel naţional – este constituit din aceleaşi discipline, cu alocări orare şi programe şcolare identice pentru toate specializările din cadrul profilului. Trunchiul comun vizează atât aprofundarea competenţelor-cheie dobândite pe parcursul învăţământului obligatoriu, relevante pentru traseul de formare a elevului, cât şi dobândirea competenţelor specifice profilului de formare. 

Curriculumul diferenţiat (CD) – ofertă educaţională comună pe specializare, stabilită la nivel naţional – este constituit dintr-un pachet de discipline cu alocările orare şi programele şcolare corespunzătoare, diferenţiat pe specializări. Curriculumul diferenţiat asigură, în clasele a XI-a şi a XII-a, o bază comună pregătirii de specialitate pentru formarea profesională iniţială, respectiv, pentru continuarea studiilor. 

Curriculumul la decizia şcolii (CDŞ) – ca ofertă educaţională stabilită la nivel local – se constituie, în funcţie de solicitările elevilor şi de resursele materiale şi umane ale unităţii de învăţământ, din discipline opţionale şi din alte activităţi educaţionale (aprofundări, extinderi). Se asigură, astfel, cadrul pentru susţinerea unor performanţe diferenţiate, a unor nevoi şi interese specifice de învăţare ale elevilor, precum şi, după caz, specializarea suplimentară faţă de curriculum diferenţiat, necesară formării profesionale iniţiale. 

Programele şcolare de Chimie sunt structurate pe un acelaşi ansamblu de competenţe generale şi competenţe specifice atât pentru filiera teoretică, profil real, specializările matematică-informatică şi ştiinţe ale naturii, cât şi pentru toate calificările profesionale din cadrul filierei tehnologice la care se studiază această disciplină. 

În cadrul ofertei curriculare a disciplinei, diferenţierile dintre profilurile menţionate, precum şi dintre domeniile de calificări profesionale din cadrul filierei tehnologice sunt realizate pe segmentul conţinuturilor valorificate, fiind determinate de alocările orare din planurile-cadru de învăţământ, 1 oră, respectiv, 2 ore. 

În cazul disciplinei Chimie, la clasa a XII-a, oferta educaţională pentru curriculum diferenţiat (1 oră) se adresează elevilor înscrişi la profilul real, specializarea ştiinţe ale naturii şi celor de la profilul militar, specializarea matematică-informatică. Programa şcolară este structurată pe un acelaşi ansamblu de competenţe generale şi competenţe specifice pentru ambele profiluri şi comune cu cele ale trunchiului comun. Diferenţele se înregistrează la nivelul conţinuturilor şi se datorează parcursului de formare diferit al elevilor de la cele două profiluri. Conţinuturile sunt prezentate în cele două programe în mod diferit: în programa pentru specializarea ştiinţe ale naturii, într-o coloană special destinată, cu corp de literă cursiv şi asterisc, iar în cea pentru profilul militar, cu corp de literă normal. Orele de chimie din curriculum diferenţiat sunt ore pe care elevii din profilul sau specializarea respectivă, le efectuează în mod obligatoriu.

Orice domeniu al cunoaşterii are propriul corp de concepte, conţinut factual, conţinut procedural şi alte aspecte, care, toate împreună, constituie cunoştinţele domeniului. În multe domenii, incluzând pe cel al chimiei, cunoaşterea este multifaţetată, necesitând eforturi susţinute şi o instruire focalizată pe dezvoltarea înţelegerii. Principiile care au stat la baza elaborării programei sunt următoarele:

· Învăţarea ştiinţelor este un proces activ;

· Toţi elevii indiferent de aspiraţii, motivaţii, interese trebuie să aibă oportunitatea alfabetizării ştiinţifice funcţionale;

· Formarea educaţiei ştiinţifice, în detrimentul conţinuturilor ştiinţifice nerelevante în raport cu dezvoltarea mentală a elevilor sau aplicabilitatea practică a acestora. 

Ca urmare, s-a urmărit: continuitatea şi coerenţa intradisciplinară, realizarea legăturilor interdisciplinare, prezentarea conţinuturilor într-o formă accesibilă în scopul stimulării motivaţiei pentru studiul chimiei şi, nu în ultimul rând, asigurarea unei continuităţi la nivelul experienţei didactice acumulate în predarea disciplinei.

Programa de chimie este structurată pe formarea de competenţe. Competenţele permit identificarea şi rezolvarea unor probleme specifice domeniului studiat, în contexte variate. Acest tip de proiectare curriculară îşi propune: focalizarea pe achiziţiile finale ale învăţării, accentuarea dimensiunii acţionale în formarea personalităţii elevului, corelarea cu aşteptările societăţii.

Programele au în vedere să nu îngrădească libertatea profesorului în proiectarea activităţilor didactice. În condiţiile realizării competenţelor generale şi specifice şi parcurgerii integrale a conţinutului obligatoriu, profesorul poate: 

· să schimbe ordinea parcurgerii elementelor de conţinut;

· să grupeze în unităţi de învăţare, în diverse moduri, elementele de conţinut cu respectarea logicii interne de dezvoltare a conceptelor;

· să aleagă sau să organizeze activităţi de învăţare adecvate condiţiilor concrete din clasă.

Programele şcolare de Chimie pentru ciclul superior al liceului au următoarele componente:

· competenţe generale;
· competenţe specifice;
· conţinuturi corelate cu competenţe specifice;
· valori şi atitudini;
· sugestii metodologice.
În baza planurilor-cadru de învăţământ aprobate prin Ordinul ministrului educaţiei şi cercetării nr. 5718/22.12.2005, numărul de ore pe săptămână alocat în funcţie de filieră, profil şi specializare/calificare profesională şi programele corespunzătoare sunt după cum urmează:

	Filieră
	Profil
	Specializare/ Calificare profesională
	Nr. ore
	Programa

	
	
	
	TC
	CD
	Total
	

	Teoretică
	Real
	Matematică-informatică
	1
	0
	1
	Programa 1

	Teoretică
	Real
	Ştiinţe ale naturii
	1
	1
	2
	Programa 1

	Vocaţională
	Militar
	Matematică-informatică
	0
	1
	1
	Programa 3

	Tehnologică
	Tehnician mecanic pentru întreţinere şi reparaţii; Tehnician prelucrări mecanice; Tehnician electronist; Tehnician electrotehnist; Tehnician electromecanic; Tehnician în construcţii şi lucrări publice; Tehnician instalator pentru construcţii; Tehnician în industria textilă; Tehnician în industria pielăriei; Tehnician transporturi; Tehnician metrolog; Tehnician operator roboţi industriali; Tehnician în prelucrarea lemnului; Tehnician designer mobilă şi amenajări interioare; Tehnician poligraf; Tehnician audio-video; Tehnician producţie film şi televiziune; Tehnician multimedia; Tehnician producţie poligrafică; Tehnician aviaţie; Tehnician instalaţii de bord (avion); Tehnician prelucrări la cald; Tehnician operator tehnică de calcul; Tehnician operator procesare text/ imagine; Tehnician desenator pentru construcţii şi instalaţii; Tehnician mecatronist; Tehnician de telecomunicaţii; Tehnician proiectant CAD; Tehnician designer vestimentar; Tehnician în instalaţii electrice; Tehnician operator telematică; Tehnician în automatizări; Tehnician ecolog şi protecţia calităţii mediului; Tehnician agromontan; Tehnician hidro-meteorolog; Tehnician analize produse alimentare; Tehnician veterinar; Tehnician veterinar pentru animale de companie; Tehnician în agricultură; Tehnician în silvicultură şi exploatări forestiere; Tehnician în industria alimentară; Tehnician în agroturism.
	1
	0
	1
	Programa 3

	Tehnologică
	Tehnician chimist de laborator; Tehnician în  industria materialelor de construcţii; Tehnician în chimie industrială; Tehnician în industria sticlei şi ceramicii. 
	2
	0
	2
	Programa 2


COMPETENŢE GENERALE

	1. Explicarea unor fenomene, procese, procedee 

2. Investigarea comportării unor substanţe sau sisteme chimice

3. Rezolvarea de probleme în scopul stabilirii unor corelaţii relevante, demonstrând raţionamente deductive şi inductive

4. Comunicarea înţelegerii conceptelor în rezolvarea de probleme, în formularea explicaţiilor, în conducerea investigaţiilor şi în raportarea rezultatelor

5. Evaluarea consecinţelor proceselor şi acţiunii produselor chimice asupra propriei persoane şi asupra mediului


PROGRAMA 1

Filiera teoretică, profil real
Specializările: matematică-informatică, ştiinţe ale naturii 

COMPETENŢE SPECIFICE ŞI CONŢINUTURI

1. Explicarea unor fenomene, procese, procedee 

	Competenţe specifice
	Conţinuturi pentru TC
	Conţinuturi pentru CD

	1.1 Clasificarea sistemelor chimice studiate după diverse criterii
	· Reacţii de oxido-reducere;

· Reacţii acido-bazice;

· Reacţii de precipitare;

· Reacţii de complexare;

· Reacţii exoterme. Reacţii endoterme;

· Reacţii lente. Reacţii rapide.


	· *Intermediari ionici şi radicalici.


	1.2 Structurarea cunoştinţelor anterioare, în scopul explicării proprietăţilor unui sistem chimic
	· Echilibre acido-bazice.


	· *Seria potenţialelor standard de reducere;
· *Hidroliza sărurilor;
· *Stereochimia combinaţiilor complexe. Numere de coordinare: 2, 4, 6: [Ag(NH3)2]+, [Pt(NH3)2Cl2], [CoCl4]2-, [Ni(NH3)6]2+,[Fe(CN)6]4-[Fe(CN)6]3-.  Izomerie geometrică; 

· *Sinteza HCl, monoclorurarea CH4 –mecanisme de reacţie;

· *Clorurarea etenei cu HCl –mecanism de reacţie;

· *Clorurarea catalitică a benzenului – mecanism de reacţie.


	1.3 Interpretarea caracteristicilor fenomenelor/ sistemelor studiate, în scopul identificării aplicaţiilor acestora


	· Entalpie de reacţie. Căldură de combustie - arderea hidrocarburilor. Căldură de neutralizare (acid tare – bază tare);

· Legea Hess;

· Căldură de dizolvare; 
· Viteză de reacţie. Legea vitezei;
· Catalizatori. Inhibitori;

· Electroliza – metodă de obţinere a metalelor (Na, Al, rafinarea Cu), nemetalelor (Cl2, I2, H2) şi a substanţelor compuse (NaOH);

· Amfoliţi;

· Soluţii tampon în sisteme biologice (CO32-/ HCO3-, HPO42-/ H2PO4-, aminoacizi/ proteine);

· Combinaţii complexe.


	· *Energia în sistemele biologice. Rolul ATP şi ADP. Arderea zaharurilor;  

· * Influenţa concentraţiei, temperaturii, catalizatorilor asupra vitezei de reacţie;
· *Seria potenţialelor standard de reducere. Celule electrochimice -elemente galvanice uscate;

· *Hidroliza sărurilor;

· *Stereochimia combinaţiilor complexe. Izomerie geometrică.




2. Investigarea comportării unor substanţe sau sisteme chimice

	 Competenţe specifice
	Conţinuturi pentru TC
	Conţinuturi pentru CD

	2.1 Utilizarea investigaţiei în vederea obţinerii unor explicaţii de natură stiinţifică  
	· Identificare cationilor (Ca2+, Ba2+, Pb2+, Fe2+, Fe3+, Cu2+);
· Identificarea anionilor (SO42-, CO32-, 
S2-, NO2-);
· Obţinerea combinaţiilor complexe (reactivul Schweitzer; reactivul Tollens; combinaţii complexe ale ionului Co2+: [CoCl4]2-, [Co (NCS)4]2-) ;
· Reacţiile ionilor Fe3+ şi Cu2+ cu [Fe(CN)6]4-;
· Electroliza: apei, soluţiei de NaCl, soluţiei de CuSO4;
· Titrarea acido-bazică (acid tare–bază tare).
	· * Influenţa concentraţiei, temperaturii, catalizatorilor asupra vitezei de reacţie;
· *Verificarea calitativă  a legii Lambert-Beer - stabilirea concentraţiei unei probe de [Cu(NH3)4 ]2+ ;
· * Seria potenţialelor standard de reducere: celule electrochimice – construcţie şi funcţionare;

· *Electroliza soluţiei de KI;
· *Titrarea redox (iodometrie). 


	2.2 Evaluarea validităţii concluziilor investigaţiei 
	· Identificarea cationilor; 
· Identificarea anionilor; 
· Electroliza.

	· * Influenţa concentraţiei, temperaturii, catalizatorilor asupra vitezei de reacţie; 
· *Verificarea calitativă a legii Lambert-Beer;
· *Celule electrochimice.




3. Rezolvarea de probleme în scopul stabilirii unor corelaţii relevante, demonstrând raţionamente deductive şi inductive

	Competenţe specifice
	Conţinuturi pentru TC
	Conţinuturi pentru CD

	3.1 Aplicarea algoritmilor de rezolvare de probleme în scopul aplicării lor în situaţii din cotidian
	· Entalpie de reacţie. Căldură de neutralizare. Căldură de combustie;

· Legea Hess;

· Căldură de dizolvare;

· Viteză de reacţie. Legea vitezei;
· pH-ul soluţiilor de acizi/ baze monoprotice tari şi slabe;

· pKa, pKb.


	· *Calcule de t.e.m;

· *Legile electrolizei.



	3.2 Evaluarea soluţiilor la probleme pentru luarea unor decizii optime
	· Soluţii tampon în sisteme biologice (CO32-/ HCO3-, HPO42-/ H2PO4-, aminoacizi/ proteine).
	· *Energia de activare.Complex activat – influenţa catalizatorilor şi inhibitorilor;

· *Seria potenţialelor standard de reducere. Celule electrochimice.




4. Comunicarea înţelegerii conceptelor în rezolvarea de probleme, în formularea explicaţiilor, în conducerea investigaţiilor şi în raportarea rezultatelor.

	Competenţe specifice
	Conţinuturi pentru TC
	Conţinuturi pentru CD

	4.1 Utilizarea corespunzătoare a terminologiei ştiinţifice în descrierea sau explicarea fenomenelor şi proceselor
	· Entalpie de reacţie. Căldură de combustie. Căldură de neutralizare;

· Legea Hess;

· Căldură de dizolvare;

· Viteză de reacţie. Legea vitezei;
· Electroliza;

· Echilibre acido-bazice;

· Combinaţii complexe.
	· *Energia în sistemele biologice. Rolul ATP şi ADP. Arderea zaharurilor;

· *Energia de activare. Complex activat; 
· *Influenţa concentraţiei, temperaturii, catalizatorilor asupra vitezei de reacţie. Ecuaţia lui Arrhenius;
· *Seria potenţialelor standard de reducere. Celule electrochimice;
· *Hidroliza sărurilor; 
· *Legea Lambert-Beer;
· *Stereochimia combinaţiilor complexe. Izomerie geometrică;

· *Intermediari ionici şi radicalici; 

· *Sinteza HCl, monoclorurarea CH4 –mecanisme de reacţie;

· *Clorurarea etenei cu HCl –mecanism de reacţie;

· *Clorurarea catalitică a benzenului – mecanism de reacţie.

	4.2 Structurarea informaţiei ştiinţifice în diverse tipuri de comunicări orale şi scrise: argumentaţie ştiinţifică, proiecte de cercetare, referate, dizertaţie etc.
	· Amfoliţi; 

· Soluţii tampon în sisteme biologice;

· Combinaţii complexe.

	· *Energia în sistemele biologice;

· *Stereochimia combinaţiilor complexe. Izomerie geometrică.




5. Evaluarea consecinţelor proceselor şi acţiunii produselor chimice asupra propriei persoane şi asupra mediului

	Competenţe specifice
	Conţinuturi pentru TC
	Conţinuturi pentru CD

	5.1 Compararea acţiunii unor produse/ procese chimice asupra propriei persoane sau asupra mediului 
	· Căldură de combustie;
· Electroliza;

· pH-ul soluţiilor de acizi/ baze slabe;

· Amfoliţi;

· Soluţii tampon în sisteme biologice.


	· * Energia în sistemele biologice. Rolul ATP şi ADP. Arderea zaharurilor;

· *Hidroliza sărurilor.


	5.2 Exprimarea unei poziţii asupra utilizării diverselor produse/ procese chimice, care denotă informare ştiinţifică şi/ sau tehnologică
	· Căldură de combustie;
· Electroliza;

· Echilibre acido-bazice;

· Soluţii tampon în sisteme biologice;

· Identificarea cationilor. Identificarea anionilor.


	· *Celule electrochimice;
· *Hidroliza sărurilor.


DOMENII DE CONŢINUT

· Clasificarea reacţiilor chimice în chimia anorganică si organică.

· Noţiuni de cinetică chimică.

· Noţiuni de termochimie.

Termeni:
Entalpie de reacţie, legea Hess, căldură de dizolvare, caldură de neutralizare, viteză de reacţie, constantă de viteză, coordonată de reacţie, *energie de activare, *complex activat, *ecuaţia lui Arrhenius, inhibitor, cuplu acid-bază conjugată, pKa, pKb, soluţie tampon, titrare, *legi ale electrolizei, *potenţial standard de reducere, *cuplu redox, * t.e.m.,* geometrie liniară, *geometrie plan-patratică, *geometrie tetraedrică, *geometrie octaedrică,* homoliză,* heteroliză, *carbocation, *carbanion, *radical, *mecanism de reacţie, *legea Lambert-Beer (forma liniară).

PROGRAMA 2

Filiera tehnologică, calificările profesionale:

Tehnician chimist de laborator

Tehnician în industria materialelor de construcţii

Tehnician în chimie industrială

Tehnician în industria sticlei şi ceramicii

COMPETENŢE SPECIFICE ŞI CONŢINUTURI

1. Explicarea unor fenomene, procese, procedee 

	Competenţe specifice
	Conţinuturi 

	1.1 Clasificarea sistemelor chimice studiate după diverse criterii
	· Reacţii cu transfer de electroni;

· Reacţii cu transfer de protoni;

· Reacţii de precipitare;

· Reacţii de complexare;

· Reacţii exoterme. Reacţii endoterme;

· Reacţii lente. Reacţii rapide;
· Intermediari ionici şi radicalici.

	1.2 Structurarea cunoştinţelor anterioare în scopul explicării proprietăţilor unui sistem chimic
	· Seria potenţialelor standard de reducere;

· Echilibre acido-bazice. Hidroliza sărurilor; 
· Stereochimia combinaţiilor complexe. Numere de coordinare: 2, 4, 6: [Ag(NH3)2]+, [Pt(NH3)2Cl2], [CoCl4]2-, [Ni(NH3)6]2+,[Fe(CN)6]4-[Fe(CN)6]3-.  Izomerie geometrică;
· Sinteza HCl, monoclorurarea CH4 – mecanisme de reacţie;

· Clorurarea etenei cu HCl – mecanism de reacţie;

· Clorurarea catalitică a benzenului – mecanism de reacţie.

	1.3 Interpretarea caracteristicilor fenomenelor/ sistemelor studiate în scopul identificării aplicaţiilor acestora
	· Entalpie de reacţie. Căldură de combustie - arderea hidrocarburilor. Căldură de neutralizare (acid tare – bază tare);

· Legea Hess;

· Căldură de dizolvare;

· Energia în sistemele biologice. Rolul ATP şi ADP. Arderea zaharurilor; 
· Viteză de reacţie. Legea vitezei;
· Catalizatori. Inhibitori;

· Influenţa concentraţiei, temperaturii, catalizatorilor asupra vitezei de reacţie;

· Celule electrochimice – elemente galvanice uscate;

· Electroliza – metodă de obţinere a metalelor (Na, Al, rafinarea Cu), nemetalelor (Cl2, I2, H2, O2) şi a substanţelor compuse (NaOH);

· Hidroliza sărurilor;

· Amfoliţi;

· Soluţii tampon în sisteme biologice (CO32-/HCO3-, HPO42-/ H2PO4-, aminoaczi/proteine);

· Combinaţii complexe;

· Stereochimia combinaţiilor complexe. Izomerie geometrică.


2. Investigarea comportării unor substanţe sau sisteme chimice

	 Competenţe specifice
	Conţinuturi

	2.1 Utilizarea investigaţiei în vederea obţinerii unor explicaţii de natură ştiinţifică
	· Identificare cationilor (Ca2+, Pb2+, Cu2+, Fe2+, Fe3+, Ba2+);
· Identificarea anionilor (SO42-, CO32-, S2-, NO2-);
· Obţinerea combinaţiilor complexe (reactivul Schweitzer; reactivul Tollens; combinaţii complexe ale ionului Co2+: [CoCl4]2-, [Co (NCS)4]2-);
· Reacţiile ionilor Fe3+ şi Cu2+ cu [Fe(CN)6]4-;
· Verificarea calitativă a legii Lambert-Beer - stabilirea concentraţiei unei probe de [Cu(NH3)4 ]2+; 

· Influenţa concentraţiei, temperaturii, catalizatorilor asupra vitezei de reacţie;

· Titrarea acido-bazică (acid tare–bază tare);

· Titrarea redox (iodometrie);

· Electroliza apei, soluţiei de NaCl, soluţiei de CuSO4, soluţiei de KI;
· Seria potenţialelor standard de reducere.Celule electrochimice – construcţie şi funcţionare.

	2.2 Evaluarea validităţii concluziilor investigaţiei
	· Identificarea cationilor;
· Identificarea anionilor;
· Verificarea calitativă  a legii Lambert-Beer; 
· Influenţa concentraţiei, temperaturii, catalizatorilor asupra vitezei de reacţie;
· Electroliza;
· Celule electrochimice.


3. Rezolvarea de probleme în scopul stabilirii unor corelaţii relevante, demonstrând raţionamente deductive şi inductive

	Competenţe specifice
	Conţinuturi

	3.1 Aplicarea algoritmilor de rezolvare de probleme în scopul aplicării lor în situaţii din cotidian
	· Entalpie de reacţie. Căldură de neutralizare. Căldură de combustie;

· Legea Hess;

· Căldură de dizolvare; 
· Viteză de reacţie. Legea vitezei;
· Calcule de t.e.m.;

· Legile electrolizei;
· pH-ul soluţiilor de acizi/ baze slabe;

· pKa. pKb.

	3.2 Evaluarea soluţiilor la probleme pentru luarea unor decizii optime
	· Energie de activare. Complex activat – influenţa catalizatorilor şi inhibitorilor;

· Seria potenţialelor standard de reducere. Celule electrochimice;

· Soluţii tampon în sisteme biologice (CO32-/ HCO3-, HPO42-/ H2PO4-, aminoacizi/ proteine).


4. Comunicarea înţelegerii conceptelor în rezolvarea de probleme, în formularea explicaţiilor, în conducerea investigaţiilor şi în raportarea rezultatelor.

	Competenţe specifice
	Conţinuturi

	4.1 Utilizarea corespunzătoare a terminologiei ştiinţifice în descrierea sau explicarea fenomenelor şi proceselor
	· Entalpie de reacţie. Căldură de neutralizare. Căldură de combustie;

· Legea Hess;
· Căldură de dizolvare;
· Energia în sistemele biologice. Rolul ATP şi ADP. Arderea zaharurilor;

· Energie de activare. Complex activat;

· Viteză de reacţie. Legea vitezei;
· Influenţa concentraţiei, temperaturii, catalizatorilor asupra vitezei de reacţie. Ecuaţia lui Arrhenius;
· Seria potenţialelor standard de reducere.Celule electrochimice;
· Electroliza;

· Echilibre acido-bazice. Hidroliza sărurilor;
· Combinaţii complexe. Stereochimia combinaţiilor complexe. Izomerie geometrică; 
· Legea Lambert-Beer;
· Intermediari ionici şi radicalici;
· Sinteza HCl, monoclorurarea CH4 – mecanisme de reacţie;

· Clorurarea etenei cu HCl – mecanism de reacţie;

· Clorurarea catalitică a benzenului – mecanism de reacţie.

	4.2 Structurarea informaţiei ştiinţifice în diverse tipuri de comunicări orale şi scrise: argumentaţie ştiinţifică, proiecte de cercetare, referate, dizertaţie etc.
	· Energia în sistemele biologice;

· Amfoliţi; 

· Soluţii tampon în sisteme biologice;
· Combinaţii complexe;
· Stereochimia combinaţiilor complexe. Izomerie geometrică.


5. Evaluarea consecinţelor proceselor şi acţiunii produselor chimice asupra propriei persoane şi asupra mediului

	Competenţe specifice
	Conţinuturi

	5.1 Compararea acţiunii unor produse/ procese chimice asupra propriei persoane sau asupra mediului
	· Energia în sistemele biologice. Rolul ATP şi ADP. Arderea zaharurilor;

· Căldură de combustie;
· Electroliza;

· pH-ul soluţiilor de acizi/ baze slabe;

· Amfoliţi;
· Soluţii tampon în sisteme biologice; 
· Hidroliza sărurilor.


	5.2 Exprimarea unei poziţii asupra utilizării diverselor produse/ procese chimice, care denotă informare ştiinţifică şi/ sau tehnologică


	· Căldură de combustie;
· Electroliza;

· Seria potenţialelor de reducere. Celule electrochimice;
· Identificarea cationilor. Identificarea anionilor;

· Echilibre acido-bazice;

· Soluţii tampon în sisteme biologice;
· Hidroliza sărurilor.




DOMENII DE CONŢINUT

· Clasificarea reacţiilor chimice în chimia anorganică şi organică.

· Noţiuni de cinetică chimică.

· Noţiuni de termochimie.

Termeni:
Entalpie de reacţie, legea Hess, căldură de dizolvare, caldură de neutralizare, viteză de reacţie, constantă de viteză, coordonată de reacţie, energie de activare, complex activat, ecuaţia lui Arrhenius, inhibitor, cuplu acid-bază conjugată, pKa, pKb, soluţie tampon, titrare, legi ale electrolizei, potenţial standard de reducere, cuplu redox, t.e.m., geometrie liniară, geometrie plan-patratică, geometrie tetraedrică, geometrie octaedrică, homoliză, heteroliză, carbocation, carbanion, radical, mecanism de reacţie, legea Lambert-Beer (forma liniară).

PROGRAMA 3

Filiera vocaţională, profil militar, specializarea: matematică-informatică

Filiera tehnologică, calificările profesionale:
	Tehnician mecanic pentru întreţinere şi reparaţii
	Tehnician producţie film şi televiziune

	Tehnician prelucrări mecanice
	Tehnician multimedia

	Tehnician electronist
	Tehnician producţie poligrafică

	Tehnician electrotehnist
	Tehnician aviaţie

	Tehnician electromecanic
	Tehnician instalaţii de bord (avion)

	Tehnician în construcţii şi lucrări publice
	Tehnician prelucrări la cald

	Tehnician instalator pentru construcţii
	Tehnician operator tehnică de calcul

	Tehnician în industria textilă
	Tehnician operator procesare text/ imagine

	Tehnician în industria pielăriei
	Tehnician desenator pentru construcţii şi instalaţii

	Tehnician transporturi 
	Tehnician mecatronist

	Tehnician metrolog
	Tehnician de telecomunicaţii

	Tehnician operator roboţi industriali
	Tehnician proiectant CAD

	Tehnician în prelucrarea lemnului
	Tehnician designer vestimentar

	Tehnician designer mobilă şi amenajări interioare
	Tehnician în instalaţii electrice

	Tehnician poligraf
	Tehnician operator telematică

	Tehnician audio-video
	Tehnician în automatizări

	Tehnician ecolog şi protecţia calităţii mediului
	Tehnician agromontan

	Tehnician hidro-meteorolog
	Tehnician veterinar

	Tehnician analize produse alimentare
	Tehnician în silvicultură şi exploatări forestiere

	Tehnician veterinar pentru animale de companie
	Tehnician în industria alimentară

	Tehnician în agricultură
	Tehnician în agroturism


COMPETENŢE SPECIFICE ŞI CONŢINUTURI

1. Explicarea unor fenomene, procese, procedee

	 Competenţe specifice
	Conţinuturi 

	1.1 Clasificarea sistemelor chimice studiate după diverse criterii
	· Reacţii cu transfer de electroni;

· Reacţii cu transfer de protoni;

· Reacţii de precipitare;

· Reacţii de complexare;

· Reacţii exoterme. Reacţii endoterme;

· Reacţii lente. Reacţii rapide.

	1.2 Structurarea cunoştinţelor anterioare în scopul explicării proprietăţilor unui sistem chimic
	· Echilibre acido-bazice.

	1.3 Interpretarea caracteristicilor fenomenelor/ sistemelor studiate în scopul identificării aplicaţiilor acestora
	· Entalpie de reacţie. Căldură de combustie - arderea hidrocarburilor. Căldură de neutralizare (acid tare – bază tare);

· Legea Hess;

· Căldură de dizolvare; 
· Viteză de reacţie. Legea vitezei;
· Catalizatori. Inhibitori;

· Electroliza – metodă de obţinere a metalelor (Na, Al, rafinarea Cu), nemetalelor (Cl2, I2, H2) şi a substanţelor compuse (NaOH);

· Amfoliţi;

· Soluţii tampon în sisteme biologice (CO32-/ HCO3-, HPO42-/ H2PO4-, aminoacizi/ proteine);

· Combinaţii complexe.


2. Investigarea comportării unor substanţe sau sisteme chimice

	 Competenţe specifice
	Conţinuturi 

	2.1 Utilizarea investigaţiei în vederea obţinerii unor explicaţii de natură ştiinţifică
	· Identificare cationilor (Ca2+, Ba2+, Pb2+, Fe2+, Fe3+, Cu2+);
· Identificarea anionilor (SO42-, CO32-, S2-, NO2-);
· Obţinerea combinaţiilor complexe (reactivul Schweitzer; reactivul Tollens; combinaţii complexe ale ionului Co2+: [CoCl4]2-, [Co (NCS)4]2-);
· Reacţiile ionilor Fe3+ şi Cu2+ cu [Fe(CN)6]4-;
· Electroliza: apei, soluţiei de NaCl, soluţiei de CuSO4;
· Titrarea acido-bazică (acid tare–bază tare).

	2.2 Evaluarea validităţii concluziilor investigaţiei
	· Identificarea cationilor; 
· Identificarea anionilor; 
· Electroliza.


3. Rezolvarea de probleme în scopul stabilirii unor corelaţii relevante, demonstrând raţionamente deductive şi inductive

	Competenţe specifice
	Conţinuturi 

	3.1 Aplicarea algoritmilor de rezolvare de probleme în scopul aplicării lor în situaţii din cotidian
	· Entalpie de reacţie. Căldură de neutralizare. Căldură de combustie;

· Legea Hess;

· Căldură de dizolvare;

· Viteză de reacţie. Legea vitezei;
· pH-ul soluţiilor de acizi/ baze monoprotice tari şi slabe;

· pKa, pKb.

	3.2 Evaluarea soluţiilor la probleme pentru luarea unor decizii optime
	· Soluţii tampon în sisteme biologice (CO32-/ HCO3-, HPO42-/ H2PO4-, aminoacizi/ proteine).


4. Comunicarea înţelegerii conceptelor în rezolvarea de probleme, în formularea explicaţiilor, în conducerea investigaţiilor şi în raportarea rezultatelor.

	Competenţe specifice
	Conţinuturi 

	4.1 Utilizarea corespunzătoare a terminologiei ştiinţifice în descrierea sau explicarea fenomenelor şi proceselor
	· Entalpie de reacţie. Căldură de combustie. Căldură de neutralizare;

· Legea Hess;

· Căldură de dizolvare;

· Viteză de reacţie. Legea vitezei;
· Electroliza;

· Echilibre acido-bazice;

· Combinaţii complexe.


	4.2 Structurarea informaţiei ştiinţifice în diverse tipuri de comunicări orale şi scrise: argumentaţie ştiinţifică, proiecte de cercetare, referate, dizertaţie etc.


	· Amfoliţi; 

· Soluţii tampon în sisteme biologice;

· Combinaţii complexe.



5. Evaluarea consecinţelor proceselor şi acţiunii produselor chimice asupra propriei persoane şi asupra mediului

	Competenţe specifice
	Conţinuturi

	5.1 Compararea acţiunii unor produse/ procese chimice asupra propriei persoane sau asupra mediului
	· Căldură de combustie;
· Electroliza;

· pH-ul soluţiilor de acizi/ baze slabe;

· Amfoliţi;

· Soluţii tampon în sisteme biologice.



	5.2 Exprimarea unei poziţii asupra utilizării diverselor produse/ procese chimice, care denotă informare ştiinţifică şi/ sau tehnologică


	· Căldură de combustie;
· Electroliza;

· Echilibre acido-bazice;

· Soluţii tampon în sisteme biologice;

· Identificarea cationilor. Identificarea anionilor.




DOMENII DE CONŢINUT

· Clasificarea reacţiilor chimice din punct de vedere al particulei transferate, din punct de vedere cinetic şi termochimic.

· Noţiuni de cinetică chimică.
· Noţiuni de termochimie.

Termeni:
Entalpie de reacţie, legea Hess, căldură de dizolvare, caldură de neutralizare, viteză de reacţie, constantă de viteză, coordonată de reacţie, inhibitor, cuplu acid-bază conjugată, pKa, pKb, soluţie tampon, titrare.

VALORI ŞI ATITUDINI

Predarea ştiinţelor a luat în considerare în special domeniul cognitiv, care accentuează înţelegerea, construirea deprinderilor de înalt nivel, dezvoltarea deprinderilor metacognitive, designul mediilor de învăţare bazate pe tematici sau interdisciplinaritate. Lipsa mijloacelor şi tehnicilor de evaluare ale domeniului afectiv, care să informeze asupra atingerii obiectivelor afective şi lipsa înţelegerii faptului că, nu există o relaţie automată între cunoştinţe şi comportament, a condus la ignorarea domeniului afectiv.

Cum remarca Piaget, „la nici un nivel, în nici o stare, chiar şi la adulţi, nu putem găsi un comportament sau o stare care este pur cognitivă, fără elemente ale afectivului, şi nici o stare pur afectivă, fără un element cognitiv implicat”.

Problemele tehnologice, sociale, economice şi stiinţifice nu se pot rezolva numai prin cunoştinţe cognitive.Valorile şi atitudinile care contribuie la formarea competenţelor urmărite prin studiul chimiei, se regăsesc în asocierea de mai jos:

	Competenţa generală
	Valori şi atitudini

	Explicarea unor fenomene, procese, procedee 


	Respect pentru adevăr şi rigurozitate;

Încredere în adevărurile ştiinţifice şi în aprecierea critică a limitelor acestora;

Disponibilitate de ameliorare a propriei performanţe.

	Investigarea comportării unor substanţe sau sisteme chimice
	Iniţiativă personală;

Interes şi curiozitate;

Spirit critic şi autocritic;

Disponibilitate de a considera ipotezele ca idei ce trebuie testate;

Disponibilitate de a nu trage imediat concluzii;

Disponibilitate de a avea o viziune neinfluenţată de convingerile personale.

	Rezolvarea de probleme în scopul stabilirii unor corelaţii relevante, demonstrând raţionamente deductive şi inductive
	Scepticism faţă de generalizări care nu sunt bazate pe observaţii verificabile / repetabile;

Disponibilitate de a-şi modifica punctele de vedere atunci când sunt prezentate fapte noi;

Manifestare creativă.

	Comunicarea înţelegerii conceptelor în rezolvarea de probleme, în formularea explicaţiilor, în conducerea investigaţiilor şi în raportarea rezultatelor
	Deschidere şi dispoziţie de a asculta părerile celorlalţi;

Toleranţă pentru opiniile celorlalţi;

Dorinţă de informare şi afirmare;

Interes şi respect pentru ceilalţi;

Respect faţă de argumentaţia ştiinţifică;

Interes pentru explorarea diferitelor modalităţi de comunicare, inclusive pentru cele furnizate de TIC.

	 Evaluarea consecinţelor proceselor şi acţiunii produselor chimice asupra propriei persoane şi asupra mediului
	Aprecierea critică a raportului între beneficii şi efectele indezirabile ale aplicării tehnologiilor;

Grija faţă de propria persoană, faţă de ceilalţi şi faţă de mediu.


SUGESTII METODOLOGICE

Schimbările sociale, economice şi tehnologice au transformat piaţa muncii. Această restructurare, deseori, necesită forţă de muncă înalt calificată care să posede deprinderi specializate. Sarcinile de rutină sunt acum desfăşurate prin intermediul tehnologiei informaţiei, ceea ce conduce la descreşterea atât a necesarului cât şi a efectivului forţei de muncă implicate în performarea acestora şi totodată la creşterea cerinţei pentru forţă de muncă cu deprinderi cognitive de înalt nivel.

Programele de chimie descriu oferta educaţională a disciplinei pentru un parcurs şcolar determinat. Aplicarea acestor programe are în vedere posibilitatea construirii unor parcursuri individuale de învăţare, printr-o ofertă adaptată specificului şcolii, interesului elevilor şi al comunităţii, precum şi promovarea unor strategii didactice active ce plasează elevul, în centrul procesului didactic.

Programa şcolară reprezintă elementul central al proiectării didactice. Proiectarea didactică presupune:

Lectura personalizată a programei;

Planificarea calendaristică;

Proiectarea secvenţială a unităţilor de învăţare şi implicit a lecţiilor.

Elaborarea documentelor de proiectare didactică necesită asocierea într-un mod personalizat al elementelor programei –competenţe specifice şi conţinuturi, cu resurse metodologice, temporale, materiale.

Planificarea calendaristică ca instrument de interpretare personalizată a programei, se racordează la individualitatea clasei. Pentru relizarea acesteia se recomandă parcurgerea următoarelor etape:

1. Studierea programei;

2. Împărţirea pe unităţi de învăţare;

3. Stabilirea succesiunii unităţilor de învăţare;

4. Alocarea timpului necesar pentru fiecare unitate de învăţare în concordanţă cu competenţele specifice vizate, conţinuturile alocate şi individualitatea fiecărei clase.

Structura planificării calendaristice

	Nr.

U.Î.
	Unitatea de învăţare - titlu
	Competenţe specifice vizate
	Conţinuturi
	Număr de ore alocate
	Săptămâna
	Observaţii

	
	
	
	
	
	
	

	
	
	
	
	
	
	


Proiectarea unei unităţi de învăţare necesită aplicarea unei metodologii care constă într-o succesiune de etape înlănţuite logic, ce conduc la detalierea conţinuturilor de tip factual, noţional şi procedural care contribuie la formarea şi/sau dezvoltarea competenţelor specifice.

Etapele proiectării, aceleaşi pentru orice unitate de învăţare, se regăsesc în următoarea rubricaţie:

	Conţinuturi detaliate ale unităţii de învăţare
	Competenţe specifice vizate
	Activităţi de învăţare
	Resurse
	Evaluare

	Ce ?
	De ce ?
	Cum ?
	Cu ce ?
	Cât ?

	
	
	
	
	


Activităţile de învăţare se construiesc pe baza corelării dintre competenţele specifice şi conţinuturile prevăzute de programă. Activităţile de învăţare presupun orientarea către un scop, redat prin tema activităţii, fiind transpuse într-o formă de comunicare inteligibilă elevilor – adecvată nivelului de dezvoltare al acestora.

Pentru a avea succes în societatea cunoaşterii, într-o economie a competiţiei crescute, toţi elevii trebuie să înveţe să comunice, să gândească şă să raţioneze eficient, să rezolve probleme complexe, să lucreze cu date multidimensionale şi reprezentări sofisticate, să formuleze judecăţi referitoare la acurateţea masei de informaţie, să colaboreze în diverse echipe şi să demonstreze o puternică automotivare.

Indiferent de tipul de achiziţie urmărit, fie o unitate foarte specifică a unei deprinderi sau a unei cunoştinţe, fie o schemă amplă de rezolvare a unei probleme complexe, dezvoltarea unei cunoaşteri profunde a unui domeniu necesită timp şi focalizare pe oportunităţile de exersare şi feedback Ca urmare, furnizarea unui feedback informativ şi la timp va conduce la exersarea efectivă şi eficientă a unei deprinderi, aceasta fiind una din sarcinile instruirii. 

Ţinând cont de aspectele menţionate este necesar ca educabililor să li se dea iniţiativa, să lucreze în grup pentru soluţionarea unor sarcini de viaţă, să li se permită alegerea dintr-o diversitate de metode, să utilizeze tehnologia avansată şi să aibă posibilitatea de a persevera până ce ating standardele corespunzătoare. Pe de altă parte practica pedagogică trebuie să se îndrepte spre:

· focalizarea pe activităţi practice în care elevul să fie implicat fizic, mental şi social;

· furnizarea unei varietăţi de activităţi de învăţare;

· evitarea folosirii termenilor şi conceptelor introductive în afara unor referinţe concrete.

În continuare sunt prezentate câteva sugestii de activităţi de învăţare
 care pot fi abordate în scopul formării şi dezvoltării competenţelor generale din programă:

Explicarea unor fenomene, procese, procedee 

· Interpretarea informaţiilor furnizate de mijloace multimedia;

· Clasificarea reacţiilor după criteriul particulei transferate, după criteriul cinetic sau termochimic;

· Clasificarea reacţiilor compuşilor organici;

· Interpretarea echilibrelor reacţiilor studiate;

· Diferenţierea între diversele tipuri de mecanisme studiate;

· Identificarea aplicaţiilor fenomenelor/ sistemelor studiate.

Investigarea comportării unor substanţe sau sisteme chimice
· Realizarea unor investigaţii/ proiecte de cercetare pe anumite teme;
· Folosirea tehnologiilor informaţionale şi comunicaţionale, în scopul realizării unor investigaţii;

· Interpretarea datelor experimentale şi formularea concluziilor;

· Verificarea modului în care ipotezele sunt susţinute sau nu de datele experimentale; 

· Folosirea surselor bibliografice suplimentare pentru validarea unor concluzii.

Rezolvarea de probleme în scopul stabilirii unor corelaţii relevante, demonstrând raţionamente inductive şi deductive
· Identificarea unor surse bibliografice pentru rezolvarea problemelor; 

· Stabilirea unor strategii de rezolvare a unei anumite probleme prin analogie, inducţie sau deducţie;

· Stabilirea unor strategii de rezolvare a unei anumite probleme şi alegerea alternativei/ alternativelor corecte;

· Analiza informaţiilor pentru verificarea noncontradicţiei, suficienţei, redundanţei acestora şi pentru eliminarea informaţiilor neesenţiale;

· Rezolvarea de probleme utilizând expresiile matematice ale legii Hess, legilor electrolizei;

· Rezolvarea de probleme utilizând expresiile matematice ale Ka, Kb, pKa, pKb;

· Compararea unor compuşi din punct de vedere al caracterului acido-bazic.
Comunicarea înţelegerii conceptelor în rezolvarea de probleme, în formularea explicaţiilor, în conducerea investigaţiilor şi în raportarea rezultatelor

· Elaborarea de proiecte, dizertaţii, referate pe diverse teme;

· Elaborarea unor referate care includ observaţii, concluzii, pe baza activităţii experimentale; 

· Susţinerea, în faţa unei audienţe, a diveselor tipuri de comunicări: argumentaţie ştiinţifică, proiecte de cercetare, referate, dizertaţii etc.;

· Utilizarea corectă şi sistematică a terminologiei adecvate.
Evaluarea consecinţelor proceselor şi acţiunii produselor chimice asupra propriei persoane şi asupra mediului

· Familiarizarea elevilor cu normele de protecţie;
· Documentarea asupra unor produse/ procese, în vederea exprimării unei poziţii asupra utilizării acestora;
· Elaborarea de proiecte;
· Folosirea internetului şi a altor mijloace de informare.
Evaluarea, în mod tradiţional, a fost folosită de profesor pentru a monitoriza învăţarea elevului şi a furniza o bază pentru asigurarea notelor. În timp, caracterul evaluării s-a schimbat, rolul acesteia crescând permanent. Deserveşte trei mari scopuri:

· să asiste învăţarea
· să măsoare achiziţiile individuale
· să evalueze programe.
Deşi evaluările folosite în diferite contexte şi în diferite scopuri apar ca fiind diferite, ele subscriu aceloraşi principii comune, unul dintre acestea fiind că evaluarea este întotdeauna un proces de gîndire asupra dovezilor furnizate.

În teoriile moderne ale învăţării şi cogniţiei un accent major este plasat pe dimensiunea socială a învăţării, incluzând practici participative care vin în sprijinul cunoaşterii şi înţelegerii. Ca urmare, practicile evaluării ar trebui să depăşească focalizarea pe deprinderi şi biţi discreţi de cunoştinţe şi să vizeze aspecte mai complexe legate de achiziţiile elevilor.

Achiziţiile, în majoritate, sunt acumulate prin interacţiune şi discurs; în cadrul clasei înţelegerea se produce prin întrebări şi răspunsuri. Ca urmare, evaluarea ar trebui să evidenţieze cât de bine se angajează elevii în practicile comunicative şi cât de bine folosesc instrumentele de comunicare corespunzătoare domeniului. 

O astfel de evaluare, formativă, este susţinută de coerenţa demersului de învăţare, adică de coerenţa demersului elevului şi este evident orientată către procesele care generează produsele vizibile ale învăţării.

 Evaluarea formativă întreţine un raport interactiv cu formarea, permiţând profesorului să garanteze că modelele de formare propuse sunt adaptate caracteristicilor elevilor, şi anume, diferenţelor individuale în învăţare şi aprofundare. Acestă formă de reglare este necesar să intervină în decursul actului de formare, înainte de certificare sau orientarea ulterioară. Evaluarea formativă însoţeşte învăţarea şi permite ajustări consecutive în funcţie de feedback-ul obţinut. Departe de a fi o simplă constatare a unei cantităţi de reuşită sau eşec, nu se limitează doar la înregistrarea rezultatelor, mergând până la aflarea „de-ce”-urilor rezultatelor. Pune accent pe aspectele calitative şi nu pe cele cantitative şi permite corectarea traiectoriilor.
În afara tehnicilor tradiţionale de evaluare: teste scrise, teste de evaluare prin activităţi practice, grile de observare, tema pentru acasă, se recomandă şi folosirea altor mijloace alternative: proiectul şi portofoliul.
Proiectul este o activitate complexă care presupune: investigarea problemei, realizarea proiectului propriu-zis şi prezentarea acestuia, evidenţiind capacitatea de a lucra în cooperare, de a realiza activităţi, independent, de a comunica, de a împărtăşi celorlalţi propriile păreri şi concluzii, de a lua decizii.

Rolul profesorului este esenţial în ceea ce priveşte organizarea activităţii, consilierea şi monitorizarea discretă a elevilor, prin supervizarea obiectivelor proiectului stabilite de aceştia, prin informarea acestora cu privire la surse de documentare sau proceduri ce pot fi folosite, totuşi intervenţia acestuia rămânând minimă. Este important ca profesorul să evite situaţia de eşec, fiecare elev putând fi evidenţiat la un moment dat.

În ceea ce priveşte evaluarea prin intermediul proiectului, aceasta se poate realiza pentru tehnica de lucru folosită, pentru modul de prezentare şi/sau produsul realizat.Cele patru dimensiuni utilizate în evaluare sunt:

· operarea cu fapte, concepte, deprinderi dobândite prin învăţare;

· calitatea produsului – creativitatea, imaginaţia, tehnica estetică, execuţia, realizarea;

· reflecţia – capacitatea de a se distanţa de propria lucrare având permanent în vedere propriile obiective, de a evalua progresul făcut şi de a face modificările necesare;

· comunicarea – atât pe perioada realizării cât şi a prezentării acestuia.

Proiectele angajează elevii într-o autentică învăţare pe o perioadă semnificativă de timp, determinându-i să reflecteze la propria acţiune, să ia decizii, să-şi dezvolte relaţii interpersonale, să utilizeze limbile moderne în contexte autentice, să se mobilizeze şi constituie un cadru propice pentru demonstrarea înţelegerii şi competenţelor dobândite. 

� Se aplică şi la clasa a XIII-a – filiera tehnologică, ruta progresivă de calificare profesională.


� Conţinuturile marcate prin corp de literă cursiv şi asterisc (*) reprezintă curriculum diferenţiat pentru specializarea Ştiinţe ale naturii şi sunt obligatorii numai pentru această specializare.


� Se aleg acele activităţi de învăţare conforme cu conţinutul fiecărei programe prezentate. 

Chimie – clasa a XII-a, ciclul superior al liceului


